CELEX: 32014D0012
Language: hu
Date: 2014-01-14 00:00:00
Title: 2014/12/EU: A Bizottság végrehajtási határozata ( 2014. január 14. ) a 2010/221/EU határozatnak az egyes, víziállatokban előforduló betegségek Írország, Finnország, Svédország és az Egyesült Királyság területeire történő behurcolásának megelőzésére irányuló nemzeti intézkedések tekintetében történő módosításáról (az értesítés a C(2014) 26. számú dokumentummal történt)  EGT-vonatkozású szöveg

16.1.2014   
            
            
               HU
            
            
               Az Európai Unió Hivatalos Lapja
            
            
               L 11/6
            
         
      A BIZOTTSÁG VÉGREHAJTÁSI HATÁROZATA
   
   (2014. január 14.)
   a 2010/221/EU határozatnak az egyes, víziállatokban előforduló betegségek Írország, Finnország, Svédország és az Egyesült Királyság területeire történő behurcolásának megelőzésére irányuló nemzeti intézkedések tekintetében történő módosításáról
   (az értesítés a C(2014) 26. számú dokumentummal történt)
   (EGT-vonatkozású szöveg)
   (2014/12/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 43. cikke (2) bekezdésére,
   mivel:
   
               (1)
            
            
               A 2010/221/EU bizottsági határozat (2) engedélyezi egyes tagállamoknak, hogy egyes betegségek behurcolásának megakadályozására forgalombahozatali és behozatali korlátozásokat vezessenek be az említett állatok szállítmányaira, amennyiben bizonyították, hogy országuk területe, illetőleg egyes körülhatárolt területek mentesek az adott betegségtől. Ugyanezen korlátozásokat alkalmazhatják továbbá 2013. december 31-ig a jóváhagyott felszámolási programmal rendelkező tagállamok.
            
         
               (2)
            
            
               A 2010/221/EU határozat úgy rendelkezik, hogy a határozat I. mellékletében felsorolt tagállamok, illetve azok részei mentesnek tekintendők az említett mellékletben felsorolt betegségektől. Emellett a 2010/221/EU határozat jóváhagyta az egyes tagállamok által a határozat II. mellékletében felsorolt területekre és betegségekre vonatkozóan elfogadott felszámolási programokat. A határozat jóváhagyta továbbá a III. mellékletben felsorolt területek tekintetében egyes tagállamok által elfogadott, az Ostreid herpeszvírus 1 μνar (OsHV-1 μνar) felügyeletére irányuló programokat.
            
         
               (3)
            
            
               Finnország területeinek egyes szárazföldi részei és Svédország szárazföldi területeinek egésze a 2010/221/EU határozat II. mellékletében jóváhagyott felszámolási programmal rendelkező területeként vannak feltüntetve a bakteriális vesebetegséget (a továbbiakban: BKD) illetően.
            
         
               (4)
            
            
               Svédország területeinek tengerparti részei a 2010/221/EU határozat II. mellékletében jóváhagyott felszámolási programmal rendelkező területeként vannak feltüntetve a fertőző hasnyálmirigy-elhalás vírust (a továbbiakban: IPN) illetően.
            
         
               (5)
            
            
               Finnország a BKD-re vonatkozó felszámolási program kapcsán előrelépésről számolt be a Bizottságnak. A BKD-re vonatkozó felszámolási program által érintett területen 2012 óta nem tapasztaltak új BKD-megbetegedést. Két gazdaság tekintetében azonban továbbra is életben marad a korlátozás, mivel e gazdaságok esetében még folyamatban van a BKD vonatkozásában betegségtől mentes státusuk megerősítéséhez szükséges tisztítás és végső tesztelés. Fentiekre tekintettel Finnország a jóváhagyott felszámolási program befejezése érdekében kérte azon időszak meghosszabbítását, amely alatt a 2010/221/EU határozat szerinti forgalombahozatali és behozatali korlátozásokat vezethet be bizonyos víziállatoknak a BKD-re vonatkozó felszámolási program által érintett területekre irányuló szállítmányaira.
            
         
               (6)
            
            
               Svédországnak a Bizottsághoz benyújtott jelentése szerint az elmúlt három évben a jóváhagyott felszámolási program által érintett területeken végzett ellenőrzések során csupán egyetlen gazdaság BKD-re vonatkozó tesztje lett pozitív. Azóta az érintett gazdaságot kiürítették, a tisztítás és fertőtlenítés folyamatban van. E helyzetre tekintettel Svédország közölte, hogy területének a 2010/221/EU határozat II. mellékletében felsorolt részei 2014-ben kerülnek értékelésre BKD-státusuk tekintetében. Következésképpen Svédország a jóváhagyott felszámolási program befejezése érdekében kérte azon időszak meghosszabbítását, amely alatt a 2010/221/EU határozat szerinti forgalombahozatali és behozatali korlátozásokat vezethet be bizonyos víziállatoknak a BKD-re vonatkozó felszámolási program által érintett területekre irányuló szállítmányaira.
            
         
               (7)
            
            
               A Finnország és Svédország által benyújtott információk alapján helyénvaló meghosszabbítani azt az időszakot, amely során e tagállamok a 2010/221/EU határozat szerinti forgalombahozatali és behozatali korlátozásokat vezethetnek be. Mindazonáltal, figyelembe véve, hogy a felszámolást annak ellenére nem sikerült teljes mértékben megvalósítani, hogy a nemzeti felszámolási programok végrehajtása már jelentős ideje folyik, ismételten értékelni kell a nemzeti intézkedések megfelelőségét. Az említett korlátozások bevezetésének lehetőségét ezért további két évre kell biztosítani, hogy el lehessen végezni az ismételt ellenőrzést.
            
         
               (8)
            
            
               Az IPN tekintetében Finnország és Svédország egyaránt a betegségre vonatkozó felügyeleti és felszámolási programok további megközelítésének és hatályának értékelését kérte. Az IPN jelenlegi definíciója szerint az az IPN-vírus nemzetségébe tartozó valamennyi csoportot magában foglalja. Jelenlegi ismereteink szerint Európában csak az IPN-vírus 5. nemzetségcsoportjának törzsei okoznak elhullást és klinikai betegséget a tenyésztett lazacfélékben, ezért a felszámolási programoknak nem kellene kiterjedniük a többi nemzetségcsoportra. E kérdésben mindazonáltal csak átfogó tudományos értékelés alapján hozható döntés. Ilyen értékelés elkészültéig indokolt meghosszabbítani az IPN-re vonatkozó, folyamatban lévő felszámolási programokat. Ezért e célból is további két évvel meg kell hosszabbítani a 2010/221/EU határozat szerinti forgalombahozatali és behozatali korlátozások bevezetésének lehetőségét.
            
         
               (9)
            
            
               A 2010/221/EU határozat III. melléklete az Ostreid herpeszvírus 1 μνart (OsHV-1 μνar) illetően jelenleg Írország területének kilenc területi egységét sorolja fel jóváhagyott felügyeleti programmal rendelkező területként.
            
         
               (10)
            
            
               Írország értesítette a Bizottságot az OsHV-1 μνar három területi egységben való észleléséről, nevezetesen Dunmanus Bay-ben a 8. területi egységben, Kinsale Bay-ben a 9. területi egységben, illetve Ballylongford Bay-ben, a 6. területi egységben. Következésképpen a 8. és 9. területi egységet törölni kell a 2010/221/EU határozat III. mellékletében szereplő felsorolásból, a 6. területi egység e felsorolásban szereplő földrajzi határait pedig módosítani kell.
            
         
               (11)
            
            
               Az Egyesült Királyság arról értesítette a Bizottságot, hogy az Egyesült Királyság teljes part menti szakasza – beleértve Guernsey-t, de kivéve a Kentben található Whitstable Bay-t, az essexi Blackwater-torkolatot és a dorseti Poole Harbour-t – az OsHV-1 μvar betegségtől mentes minősítésben részesült. A minősítés kiterjed az észak-írországi Larne Lough-ra is. A minősítés megfelel a 2006/88/EK irányelvben a betegségtől mentes minősítésre vonatkozóan előírt követelményeknek. Ennek megfelelően az Egyesült Királyság területét a kenti Whitstable Bay, az essexi Blackwater-torkolat, a dorseti Poole Harbour, valamint az észak-írországi Dundrum Bay, Killough Bay, Lough Foyle, Carlingford Lough és Strangford Lough Bay kivételével az Ostreid herpeszvírus 1μvar (OsHV-1 μvar) betegségtől mentesnek kell minősíteni.
            
         
               (12)
            
            
               A hatályos 2010/221/EU határozat 3. cikkének (2) bekezdése a 2013. december 31-ig tartó időszakra korlátozza egyes, a 2006/88/EK irányelv 43. cikkével összhangban hozott nemzeti intézkedések engedélyezését. Az ezen intézkedések alkalmazásában bekövetkező bármely zavart elkerülendő, a javasolt módosítások 2014. január 1-jétől alkalmazandók.
            
         
               (13)
            
            
               A 2010/221/EU határozatot ezért ennek megfelelően módosítani kell.
            
         
               (14)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2010/221/EU határozat a következőképpen módosul:
   
               1.
            
            
               A 3. cikk (2) bekezdésében a „2013. december 31.” időpont helyébe a „2015. december 31.” időpont lép.
            
         
               2.
            
            
               A 2010/221/EU határozat I. és III. melléklete e határozat mellékletével összhangban módosul.
            
         2. cikk
   Ezt a határozatot 2014. január 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2014. január 14-én.
      
         
            a Bizottság részéről
         
         Tonio BORG
         
         
            a Bizottság tagja
         
      
   
   
      (1)  HL L 328., 2006.11.24., 14. o.
   
      (2)  A Bizottság 2010. április 15-i 2010/221/EU határozata a tenyésztett víziállatokban és a vadon élő víziállatokban előforduló egyes betegségek hatásának enyhítésére, a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról (HL L 98., 2010.4.20., 7. o.).
   
      MELLÉKLET
      A 2010/221/EU határozat a következőképpen módosul:
      
                  1.
               
               
                  A 2010/221/EU határozat I. melléklete helyébe a következő szöveg lép:
                  
                     „I. MELLÉKLET
                     
                        A táblázatban felsorolt betegségektől mentesnek tekintett, és a 2006/88/EK irányelv 43. cikke (2) bekezdésével összhangban a betegségek behurcolásának megakadályozására irányuló nemzeti intézkedések meghozatalára felhatalmazott tagállamok és területek
                     
                     
                                 Betegség
                              
                              
                                 Tagállam
                              
                              
                                 Kód
                              
                              
                                 Jóváhagyott nemzeti intézkedéssel rendelkező területek földrajzi határainak megállapítása
                              
                           
                                 pontyfélék tavaszi virémiája (SVC)
                              
                              
                                 Dánia
                              
                              
                                 DK
                              
                              
                                 a teljes terület
                              
                           
                                 Írország
                              
                              
                                 IE
                              
                              
                                 a teljes terület
                              
                           
                                 Magyarország
                              
                              
                                 HU
                              
                              
                                 a teljes terület
                              
                           
                                 Finnország
                              
                              
                                 FI
                              
                              
                                 a teljes terület
                              
                           
                                 Svédország
                              
                              
                                 SE
                              
                              
                                 a teljes terület
                              
                           
                                 Egyesült Királyság
                              
                              
                                 UK
                              
                              
                                 az Egyesült Királyság teljes területe; Guernsey, Jersey és a Man-sziget területei
                              
                           
                                 bakteriális vesebetegség (BKD)
                              
                              
                                 Írország
                              
                              
                                 IE
                              
                              
                                 a teljes terület
                              
                           
                                 Egyesült Királyság
                              
                              
                                 UK
                              
                              
                                 Észak-Írország területe; Guernsey, Jersey és a Man-sziget területei
                              
                           
                                 fertőző hasnyálmirigy-elhalás (IPN);
                              
                              
                                 Finnország
                              
                              
                                 FI
                              
                              
                                 a terület szárazföldi részei
                              
                           
                                 Svédország
                              
                              
                                 SE
                              
                              
                                 a terület szárazföldi részei
                              
                           
                                 Egyesült Királyság
                              
                              
                                 UK
                              
                              
                                 a Man-sziget területe
                              
                           
                                 
                                    Gyrodactylus salaris (GS) fertőzés
                              
                              
                                 Írország
                              
                              
                                 IE
                              
                              
                                 a teljes terület
                              
                           
                                 Finnország
                              
                              
                                 FI
                              
                              
                                 a Tenojoki és a Näätämönjoki vízgyűjtő területei; a Paatsjoki, a Tuulomajoki és az Uutuanjoki vízgyűjtő területei pufferzónának számítanak.
                              
                           
                                 Egyesült Királyság
                              
                              
                                 UK
                              
                              
                                 az Egyesült Királyság teljes területe; Guernsey, Jersey és a Man-sziget területei
                              
                           
                                 Ostreid herpeszvírus 1 μνar (OsHV-1 μνar)
                              
                              
                                 Egyesült Királyság
                              
                              
                                 UK
                              
                              
                                 az Egyesült Királyság területe, kivéve a következőket: Whitstable Bay (Kent), Blackwater-torkolat (Essex) és Poole Harbour (Dorset)
                                 Észak-Írország területe: Larne Lough térsége.
                                 Guernsey területe”
                              
                           
               
            
                  2.
               
               
                  A 2010/221/EU határozat III. melléklete helyébe a következő szöveg lép:
                  
                     „III. MELLÉKLET
                     
                        Az Ostreid herpeszvírus 1 μνar (OsHV-1 μνar) felügyeletére irányuló programokkal rendelkező és a 2006/88/EK irányelv 43. cikke (2) bekezdésének megfelelően e betegség elleni védekezésre irányuló nemzeti intézkedések meghozatalára felhatalmazott tagállamok és azok területei
                     
                     
                                 Betegség
                              
                              
                                 Tagállam
                              
                              
                                 Kód
                              
                              
                                 A jóváhagyott nemzeti intézkedések hatálya alá tartozó területek földrajzi határainak megállapítása (tagállamok, övezetek és területi egységek)
                              
                           
                                 Ostreid herpeszvírus 1 μνar (OsHV-1 μνar)
                              
                              
                                 Írország
                              
                              
                                 IE
                              
                              
                                 1. területi egység: Sheephaven Bay
                                 2. területi egység: Gweebara Bay
                                 3. területi egység: Killala, Broadhaven és Blacksod Bay
                                 4. területi egység: Streamstown Bay
                                 5. területi egység: Bertraghboy és Galway Bay
                                 6. területi egység: Poulnasharry és Askeaton Bay
                                 7. területi egység: Kenmare Bay
                              
                           
                                 Egyesült Királyság
                              
                              
                                 UK
                              
                              
                                 Nagy-Britannia területe, kivéve a következőket: Whitstable Bay (Kent), Blackwater-torkolat (Essex) és Poole Harbour (Dorset)
                                 Észak-Írország területe, kivéve a következőket: Dundrum Bay, Killough Bay, Lough Foyle, Carlingford Lough és Strangford Lough
                                 Guernsey területe”